[Hogyan regisztrálj]
Üdvözöllek az Open Translation Projectben!
Közreműködésed elkezdéséhez
látogass el a TED.com oldalra és hozz létre egy profilt.
Ezután regisztrálnod kell
az online fordító- és feliratozó platformunkon, az Amarán.
Menj az Amara.org oldalra,
és jelentkezz be a TED profilodat használva.
Válaszd ki a nyelveid!
Az Open Translation Projectben,
amellett, hogy angol nyelvű TEDTalkokat fordíthatsz,
más nyelven előadott TEDxTalkok
fordítására és feliratozására is lehetőséged lesz.
Válaszd ki az összes olyan nyelvet,
amelyen magabiztosan tudsz fordítani és feliratozni.
Ezek után kattints az "Apply to Join" ikonra.
Néhány kérdésre választ kell adnod.
Légy a lehető legpontosabb,
és figyelj rá, hogy angolul válaszolj mindegyikre.
Amikor kész vagy, erősítsd meg a jelentkezésedet.
Hadd adjak egy tippet!
Ne felejtsd el megerősíteni az email címed abban az emailben, amit az Amara küldött!
Ez fogja engedélyezni az értesítés fogadását,
amikor a jelentkezésed jóváhagyjuk.
Általában öt napba telik, hogy elfogadjunk egy jelentkezést.
Ezt az időt használhatod arra,
hogy felkészülj tréninganyagok átnézésével a TED.com és az OTPedia Wiki oldalunkon,
kereshetsz olyan TEDTalkokat, TEDxTalkokat és TED-Ed tananyagokat,
melyeket szívesen fordítanál.
Miután elfogadtuk a jelentkezésed,
lépj kapcsolatba az OTP közösséggel
az általános Facebook csoportjainkban,
az "I translate TEDTalks" és az "I transcribe TEDxTalks" nevűekben,
és találd meg a saját nyelvi csoportodat az OTPedia egyre növekvő listáján.
Kellemes feliratozást és fordítást!